open-index/open-wikipedia-markdown huggingface dataset:
இரா. சு. மனோகர்

**இராசிபுரம். சுப்ரமணியன் ஐயர். மனோகர்** அல்லது **ஆர். எஸ். மனோகர்** (*R. S. Manohar*; 29 சூன் 1925 - 10 சனவரி 2006) பழம்பெரும் நாடக, திரைப்பட நடிகராவார். இவர் இருநூற்றுக்கும் மேற்பட்ட திரைப்படங்களில் நடித்துள்ளார்.

## இளமைக்காலம்
இராசிபுரம் சுப்ரமணியன் ஐயர் மனோகர், 1925-ஆம் ஆண்டு சூன் 29-ஆம் தேதி அன்றைய சேலம் மாவட்டம், ராசிபுரத்தில், பிரித்தானிய இந்தியா, சென்னை மாகாணத்தில் சுப்ரமணியன் ஐயர் மற்றும் இராசலட்சுமி அம்மாள் தம்பதியினருக்கு மகனாகப் பிறந்தார். இவருடைய இயற்பெயர் லட்சுமிநரசிம்மன் ஆகும். இவர் தன்னுடைய பள்ளிப் பருவத்தில் *மனோகரா* நாடகத்தில் நடித்ததால், மனோகர் என்னும் பெயர் பெற்றார். இவர் சென்னையிலுள்ள பச்சையப்பன் கல்லூரி முன்னாள் மாணவராவார்.

## குறிப்பிட்ட சில திரைப்படங்கள்
* லட்சுமி (1953)
* அதிசயப் பெண் (1959)
* வண்ணக்கிளி (1959)
* கைதி கண்ணாயிரம் (1960)
* வல்லவனுக்கு வல்லவன் (1965)
* ஆயிரத்தில் ஒருவன் (1965)
* வல்லவன் ஒருவன் (1966)
* இரு வல்லவர்கள் (1966)
* காவல்காரன் (1967)
* அடிமைப் பெண் (1969)
* உலகம் சுற்றும் வாலிபன் (1973)
* இதயக்கனி (1975)
* பல்லாண்டு வாழ்க (1975)

## நாடகங்கள்
மனோகர் பல்வேறு நாடகங்களை அரங்கேற்றி நடித்துள்ளார். அவற்றுள் இலங்கேசுவரன், சாணக்கிய சபதம், சூரபத்மன், சிசுபாலன், இந்திரசித், சுக்ராச்சாரியார், நரகாசுரன் மற்றும் திருநாவுக்கரசர் நாடகங்கள் குறிப்பிடத்தக்கவையாகும்.

## விருதுகள்
இசைப்பேரறிஞர் விருது, 1987. வழங்கியது: தமிழ் இசைச் சங்கம், சென்னை.

## மேற்கோள்கள்

## வெளி இணைப்புகள்
*Icon of Tamil theatre 
*மனோகர் என்றொரு மனிதர் தமிழ் பேப்பர்

பகுப்பு:1925 பிறப்புகள்
பகுப்பு:2006 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் தமிழ் நாடக நடிகர்கள்
பகுப்பு:இந்தியத் தமிழ் நாடகத் துறையினர்
பகுப்பு:இசைப்பேரறிஞர் விருது பெற்றவர்கள்
சி. சிவசங்கரன்

**சி.சிவசங்கரன்** ஒரு தமிழ் வணிகரும் தொழில்முனைவோரும் ஆவார். இவர் சென்னையைத் தலைமை இடமாக கொண்டு இயங்கும் சிவா குழுமத்தின் தலைவர் ஆவர். இவரின் வருமான மதிப்பு 4000 கோடி (4 பில்லியன்) ஆகும். செஷல்ஸ் நாட்டு குடியுரிமை பெற்றுள்ள சிவசங்கரன் திவாலானதாக செஷல்ஸ் உச்ச நீதிமன்றம் அறிவித்தது.

## ஏர்செல்-மேக்சிஸ் விவகாரம்
முன்பு தொலை தொடர்பு துறை அமைச்சராக இருந்த தயாநிதி மாறன், தன்னை மிரட்டி தன்வசம் இருந்த 74 சதவீத ஏர்செல் நிறுவன பங்குகளை, மலேசியாவின் மேக்சிஸ் நிறுவனத்துக்கு விற்க வைத்ததாக இவர் எழுப்பிய குற்றச்சாட்டால் இந்திய அரசியலில் புயல் கிளம்பியது. தற்போது இந்த விவகாரம் தொடர்பான வழக்கு நீதிமன்றத்தில் விசாரணையில் உள்ளது.

## சிவா குழுமம்
* சிவா தொழிற்சாலைகள் மற்றும் காப்பு நிறுவனம்
* சிவா வென்சுர்ஸ் நிறுவனம்
* எஸ் டெல் (S Tel) - இந்திய தொலைதொடர்பு நிறுவனம்
* வின்வின்ட் (Winwind) - காற்று மின்சார கருவிகள்
* ருத்ரா தாதுகள் நிறுவனம் (Rudhra Minerals) - தாது, நிலக்கரி
* சிவா கப்பல் நிறுவனம் (Siva Shipping)- கடல் வணிகம்
* இ டி ஹச் நிறுவனம் (ETH Limited) - தகவல் தொழில்நுட்பம்
* பயோ பாம் (Biopalm Energy Limited) - பயோ பாம் என்னை

## குறிப்புகளும் மேற்கோள்களும்

## வெளி இணைப்புகள்
* 
* IndiaTimes.com

பகுப்பு:வாழும் மக்கள்
பகுப்பு:1956 பிறப்புகள்
பகுப்பு:தமிழ்த் தொழிலதிபர்கள்
இரங்கநாதன் தெரு

**இரங்கநாதன் தெரு**, சென்னை தியாகராய நகரில் அமைந்துள்ள தெருவாகும். இது மாம்பலம் தொடர்வண்டி நிலையத்திற்கு அருகில் அமைந்துள்ளது. பல்வேறு வகையான வணிகம் நாள்தோறும் இத்தெருவில் நடக்கின்றது.

## வரலாறு
இரங்கநாதன் தெரு என்று வழங்கப்படும், இத்தெருவின் முழுப்பெயர், இரங்கசுவாமி ஐயங்கார் தெரு என்பதாகும். இத்தெருவில் முதலில் குடியேறியவரின் பெயர் இத்தெருவுக்கு வைக்கப்பட்டது. பெரும்பாலும், சாதி, மத பேதமின்றி அக்காலத்தில் எவர் அத்தெருவில் முதலில் குடியேறுகிறாரோ அவர் பெயரே வழங்கப்பட்டு வந்தது.

1920-களில் சென்னை மாகாணத்தின் ஓய்வு பெற்ற பணியாளான, துபில் இரங்கசுவாமி ஐயங்கார் தன்னுடைய வீட்டை இப்பகுதியில் நிறுவினார். குடியுரிமை அதிகாரிகளின் வேண்டுகோளுக்கு இணங்க இதனை இரங்கநாதன் என்று கடவுள் பெயருக்கு மாற்றப்பட்டது. 

இந்தியாவில் சுறுசுறுப்பாக இயங்கும் வணிகத் தெருக்களில் இதுவும் ஒன்றாகும்.

## பொதுவானவை

இத்தெருவின் ஒரு முற்றத்தில் உஸ்மான் சாலை உள்ளது. மற்றொரு முற்றத்தில் மாம்பலம் தொடர்வண்டி நிலையம் உள்ளது. இத்தெருவில், குண்டூசி முதல் தங்கம், வைரம் வரை அனைத்து விதமான பொருட்களும் கிடைக்கும். பல காய்கறி அங்காடிகளும் இரங்கநாதன் தெருவில் உள்ளன.

இஃது ஆண்டு முழுதும் மக்கள் கூட்டம் நிறைந்து காணப்படும் ஒரு பகுதியாகும். தீபாவளி, பொங்கல் போன்ற திருவிழாக் காலங்களில் அனைத்துப் பொருட்களும் ஒரே இடத்தில் கிடைக்குமென்பதால் மிகவும் அதிகமான கூட்டமாக மக்கள் வருவது வாடிக்கையாகவே உள்ளது.

## வணிக வளாகங்கள்
பல்வேறு துணிக் கடைகளும், நகைக்கடைகளும் இப்பகுதியில் தங்களுடைய ஒரு கிளையையாவது இங்கே வைத்துள்ளனர்.

தியாகராய நகரின் அடையாளச் சின்னமாக இத்தெரு விளங்குகிறது. அருகே தொடர் வண்டி நிலையம் அமைந்துள்ளதால் சென்னை மட்டுமின்றி தமிழகத்தின் பிற பகுதிகளில் இருந்து பொருட்கள் வாங்குவருவோருக்கும் போக்குவரத்து வசதி மிகவும் எளிதாக உள்ளது.

இத்தெருவில் வசிக்குமிடங்கள் இல்லாவிட்டாலும், சற்று தொலைவில் சிறு சிறு பகுதிகள் தங்குவதற்கு ஏதுவாகவே உள்ளன.

## திரைப்படங்களில்
இத்தெருவில் நடக்கும் அன்றாட நிகழ்வுகளை அடிப்படையாக வைத்து, வெளிவந்த திரைப்படமே, அங்காடித் தெரு ஆகும்.

## குறிப்புகளும் மேற்கோள்களும்

பகுப்பு:சென்னை சாலைகள்
பகுப்பு:சென்னை சுற்றுப் பகுதிகள்
ரோசாப்பூப் போர்கள்

**ரோசாப்பூப் போர்கள்** (*Wars of the Roses*) என்பது இங்கிலாந்தில் கி.பி. 1453 முதல் 1485 வரை நடைபெற்ற போர்கள் ஆகும். இங்கிலாந்து வரலாற்றில் இது ஒரு முக்கிய நிகழ்ச்சியாகக் கருதப்படுகிறது.

நான்காம் எட்வர்ட் அரசரின் சந்ததியினர்களுக்குள் ஏற்பட்ட குடும்பச்சச்சரவால் அரசியல் குழப்பம் உண்டானது. இது இறுதியில் சண்டைக்கு இட்டுச் சென்றது. யார்க்கிஸ்டுகளும் லங்காஸ்டிரியர்களும் தங்கள் தங்கள் உரிமையினை நிலைநாட்டி ஆட்சியைப் பிடிக்க வேண்டும் என எண்ணினர். மன்னரது ஊழல் ஆலோசகர்கள், ஊழல் அமைச்சர்கள் ஆகியோரை நீக்க வேண்டும் என்பதற்காக இப்போர் ஏற்பட்டது.  யார்க்கிஸ்டுகள் தங்கள் அடையாளச் சின்னமாக வெள்ளை ரோசாவையும், லங்காஸ்டிரியர்கள் சிவப்பு ரோசாவையும் அடையாளச் சின்னமாக அணிந்து போரிட்டனர். எனவே இப்போர்கள் ரோசாப்பூப் போர்கள் என்று அழைக்கப்பட்டன. இப்போர்களின் இறுதியில் லங்காஸ்ட்ரியர்கள் வெற்றியடைந்தனர். 1485-ல் அரசனான ஹென்றி டியூடர் 1486 ஆம் ஆண்டில் இரு பிரிவினரையும் ஒன்றிணைப்பதற்காக யார்க்கிஸ்ட் மன்னனான நான்காம் எட்வர்டின் மகள் எலிசபெத்தைத் திருமணம் செய்துகொண்டான். இதனால் டியூடர் சபை இங்கிலாந்து மற்றும் வேல்ஸில் தனது ஆட்சியை 117 ஆண்டுகளுக்குத் தொடர்ந்தது.

## வெளி இணைப்புகள்
* The Wars of the Roses  Has a large article on 'Soldiers and Warfare during the Wars of the Roses
* warsoftheroses.com includes a map, timeline, info on major players and summaries of each battle
* diagram of the Wars of the Roses

பகுப்பு:ரோசாப்பூப் போர்கள்
பகுப்பு:15-ம் நூற்றாண்டு போர்கள்
மக்கள் விடுதலை இராணுவம்

**மக்கள் விடுதலை இராணுவம்** (**PLA**; ) ஆனது மக்கள் சீனக் குடியரசின் தரைப்படை, கடற்படை, வான்படை மற்றும் ஏவுகணை மையங்களை உள்ளடக்கிய ஒருங்கிணைந்த இராணுவம் ஆகும். இந்த மக்கள் விடுதலை இராணுவம் ஆகஸ்ட் 1,1927 ஆம் ஆண்டு உருவாக்கப்பட்டது, இந்த நாள் மக்கள் விடுதலை இராணுவ தினமாக வருடந்தோறும் கொண்டாடப்படுகிறது. இது சீனாவின் கம்யூனிஸ்ட் கட்சியின் இராணுவமாக உள்ளது.

File:Young girl dressed in soldier attire at the arrival of the press plane in Peking, China - NARA - 194411.tif|Eine Soldatin der Volksbefreiungsarmee 1972
|J-20
File:Fleet Hangchow Bay Bridge-1-.jpg|Type 052C Zerstörer
File:Type 99 MBT front left.jpg|ZTZ-99
File:Changhe Z-10.jpg|Changhe Z-10

## மேற்கோள்கள்

பகுப்பு:சீனப் படைத்துறை
பகுப்பு:சீனப் பொதுவுடமைக் கட்சி
புகழேந்திப் புலவர் (அம்மானைப் பாடல்கள்)

அம்மானைப் பாடல்களைப் பாடிய **புகழேந்திப் புலவர்** (15ஆம் நூற்றாண்டு) என்பவரின் இயற்பெயர் **சாருவபெளமன் புகழேந்தி** எனக் கருதப்படுகிறது.  இவர் கி. பி. 1422-62 ஆண்டு தென்காசி பராக்கிரம பாண்டியனைப் பாடியவர்.  இவர் நளவெண்பா என்னும் காவியத்தை இயற்றிய, 13ஆம் நூற்றாண்டில் வாழ்ந்த, புகழேந்திப் புலவர் அல்லர்.  ஒருக்கால், இவர் முந்தைய புகழேந்தி மரபில் வந்தவர் ஆகலாம்.

## கதை
ஒட்டக்கூத்தர் சொன்னபடி சோழன் சிறையில் அடைக்கப்பட்டிருந்த புகழேந்திப் புலவர் சோழன் தந்த உணவை உண்ணாமல் பல அம்மானை நூல்களைப் பாடி அவ்வழியே தண்ணீர் கொண்டு செல்லும் பெண்கள் கேட்கும்படி பாடி நூலைக் கொடுத்து, அவர்கள் தந்த உணவை வாங்கி உண்டு வயிறு வளர்த்தார் என்பது ஒரு புனைகதை. இவர் ஒட்டக் கூத்தன் காலத்துக்கு மிகவும் பிற்பட்ட காலத்தவர் புகழேந்தி.

## புகழேந்தியின் அம்மானைப் பாடல் நூல்கள்
புகழேந்திப் புலவர் இயற்றியதாக வழங்கப்படும் நூல்களின் பட்டியல் வருமாறு:

## பாடல்
இந்த அம்மானை நூல்களில் உள்ள பாடல்கள் செப்பலோசை என்னும் வெண்பா ஓசை குன்றாமலும், குன்றிய கலிநடையிலும் நாற்சீர் அடிகளால் எளிய தமிழில் எழுதப்பட்டவை ஆகும்.

எடுத்துக்காட்டு

:அழகில் மதனரடி அரிவையர்க்கு மணவாளர்
:அருச்சுனரைப் பார்த்தாலே அருங்களைகள் தீர்ந்துவிடும் 

## கருவிநூல்
# மு. அருணாசலம், தமிழ் இலக்கிய வரலாறு, பதின்மூன்றாம் நூற்றாண்டு, 2005
# ந. சி. கந்தையா பிள்ளை; தமிழ்ப் புலவர் அகராதி:புலவர் அகர வரிசை; ஆசிரியர் நூற்பதிப்புக் கழகம், 53-56 பவழக்காரத் தெரு, சென்னை-1; 1952
# ந. சி. கந்தையா பிள்ளை; தமிழ் இலக்கிய அகராதி : இலக்கிய அகர வரிசை; ஆசிரியர் நூற்பதிப்புக் கழகம், 53-56 பவழக்காரத் தெரு, சென்னை -1; 1952

## அடிக்குறிப்பு

பகுப்பு:15 ஆம் நூற்றாண்டுத் தமிழ் நூல்கள்
பகுப்பு:தமிழ்ப் புலவர்கள்
மணமகள்

**மணமகள்** (*bride*) இது திருமணம் ஆகவிருக்கும் பெண்ணை குறிப்பதாகும். திருமண வைபவங்களின்போது மணமகளுக்கு மிகவும் விலை உயர்ந்த உடை மற்றும் அணிகலன் அணிவித்து மகிழ்வார்கள். இவற்றில் மணமகள் திருமணத்தின் போது அணியும் சேலைக்கு *கூறைச்சேலை* என்று பெயர்.இந்து மதத்தில் மணமகள் சார்பில் மணமகனுக்கு வரதட்சணை தரும் பழக்கம் உள்ளது. இம்முறையை இலங்கையில் *சீதனம்* எனவும் அழைப்பர். ஐரோப்பாவிலும் வட அமெரிக்காவிலும் திருமணத்தின் போது மணமகள் சாதாரண உடையுடனும் முக்காடுடனும் காணப்படுவார். 

## இவற்றையும் காண்க
*மணமகன்
*மணமகள் (திரைப்படம்)

பகுப்பு:திருமணம்

## மேற்கோள்கள்

பகுப்பு:திருமணம்
மணமகன்

**மணமகன்** அல்லது **மாப்பிள்ளை** (*Groom*) என்பது திருமணம் ஆகவிருக்கும் ஆணை  குறிப்பதாகும். 
திருமண வைபவங்களின்போது மணமகனுக்கு மிகவும் விலை உயர்ந்த உடை அணிவித்து மகிழ்வார்கள்.

## இவற்றையும் காண்க
மணமகள்

பகுப்பு:திருமணம்
இராபர்ட்டு ஓவன்

**இராபர்ட்டு ஓவன்** (14 மே 1771 – 17 நவம்பர் 1858) ஒரு  வேல்சு குமுகச் சீர்திருத்தவாதியும் கருத்தியல் செவ்விய சோசலிசம் (Utopian socialism), கூட்டுறவு இயக்கம் ஆகியவற்றைத் தோற்றுவித்தவர்களில் ஒருவரும் ஆவார். இவர் 1824 இல் அமெரிக்காவுக்குச் சென்று, அங்கு தான் ஈட்டிய பொருளைக்கொண்டு இண்டியானா மாநிலத்தில் தென்கோடியில் வபாசு ஆற்றுப்படுக்கையில் 1000 பேர் கொண்ட உயரிய கருத்தியல் குமுகமாக நியூ ஆர்மனி என்னும் ஒன்றை நிறுவினார்.

## வாழ்க்கை வரலாறு
இராபர்ட்டு ஓவன்  நடு இசுக்காட்லாந்தில் உள்ள நியூடவுன் என்னும்  1771ம் ஆண்டு பிறந்தார். அவர் பெற்றோருக்குப் பிறந்த ஏழு குழந்தைகளில் இவர் ஆறாவது குழந்தையாவார்.

டேவிட் டேல் என்ற மில் உரிமையாளரின் மகள் கரோலின் டேலை திருமணம் செய்து கொண்ட பிறகு அந்த ஆலையின் மேலாளராகவும் பகுதி உரிமையாளராகவும் செயல்பட்டார்.

ஓவன் ஆலையின் நிருவாகத்தில் பல சீர்திருத்தங்களை அறிமுகப்படுத்தினர். தொழிலாளிகளுக்குச் சம்பளத்தைப் பணமாகத் தராமல் பற்றுச் சீட்டுகளாகவும், பொருளாகவும் தந்து வந்த *திரக்கு முறை* (truck system) எனப்படும் முறையை மேம்படுத்தி மொத்த விலையில் பொருட்களை வாங்கித் தொழிலாளர்களுக்கு கொடுக்கும் கூட்டுறவு முறையை ஏற்படுத்தினார். சிறு குழந்தைகளுக்கு தொழிற்சாலை பராமரிப்பு அளிக்கும் முறையை உருவாக்கினார்.

## உசாத்துணை
*வெல்ஷ் சரிதை

### வெளி இணைப்புகள்
*ஓவனின் வாழ்க்கை (London, 1857)
*27 ஆண்டுகளின் சுயசரிதை London: Trubner & Co., 1874) - ஆர் டி ஓவன் ராபர்ட் ஓவனின் மகன்

பகுப்பு:1771 பிறப்புகள்
பகுப்பு:1858 இறப்புகள்
பகுப்பு:பிரித்தானியப் பொதுவுடமைவாதிகள்
பகுப்பு:வேல்சு மக்கள்
விழைவு வாக்கியம்

விழைவு என்பதற்கு ஆங்கிலத்தில் desire  என்ற சொல்லைப் பயன்படுத்தலாம். ஒன்றைக் கருதி வேட்பிக்கும் சொல்லும், வாக்கியங்களும் விழைவுப் பொருளைத் தரும்.
சான்றாக
**எனக்கு ஒரு 1000 ருபாய் தாருங்களேன்** என்பது விழைவு வாக்கியம்
விழைவு என்பதற்கு விருப்பம்/ எண்ணுதல்/ விண்ணப்பம் என்ற பொருளும் உண்டு.
நான் இப்பணியை தொடர்ந்து செய்ய விழைகிறேன் அல்லது இப்பணியை செய்ய விழைந்து விண்ணப்பிக்கிறேன் என சொல்வதும் உண்டு

பகுப்பு:இலக்கணம்
அளவை விளக்கம்

**அளவை விளக்கம்** என்னும் நூல் திருக்கயிலாய பரம்பரை வேளாக்குறிச்சி ஆதீன சீடர் களந்தை ஞானப்பிரகாசர் என்பவரால் இயற்றப்பட்டது. 

இந்த நூல் இப்போது கிடைக்கவில்லை.

## நூலைப்பற்றிய குறிப்புகள்
*கட்டளைக் கலித்துறைப் பாடல்களால் ஆனது. 
*காண்டல் முதல் சம்பவம் இறுதியாக உள்ள 10 அளவைகளின் இலக்கணங்கள் இதில் கூறப்பட்டிருத்தல் வேண்டும். 
*இந்த நூலின் காலம் 15-ஆம் நூற்றாண்டு.

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்புகள்

பகுப்பு:மறைந்த தமிழ் நூல்கள்
பகுப்பு:15 ஆம் நூற்றாண்டுத் தமிழ் நூல்கள்
பகுப்பு:மெய்யியல் தமிழ் நூல்கள்
துகாராம் ஓம்பலே

**துகாராம் ஓம்பலே** (ஆங்:Tukaram Omble மரா:तुकाराम ओंबले) 2008 மும்பாய் தாக்குதல்களின் போது தீவிரவாதி அஜ்மல் கசாப்பை பிடிக்கும் போது உயிரிழந்த மும்பைக் காவலராவார். அத்தாக்குதல் நடத்திய தீவிரவாதியை உயிருடன் பிடிப்பதில் முக்கிய பங்காற்றினார். இவரின் தியாகத்தைப் போற்றும் விதமாக இந்திய அரசு 2009 சனவரி 26ல் அசோகச் சக்கரம் விருது வழங்கி கவுரவப்படுத்தியது. இவரின் மனைவி உட்பட நான்கு மகள்கள் இவருக்குண்டு.

## கடைசி நிமிடங்கள்
2008 நவம்பர் 26 அன்று மும்பையில் நடந்த தீவிரவாதத் தாக்குதலில் மிஞ்சிய அஜ்மல் கசாப் உட்பட இரண்டு தீவிரவாதிகள் ஸ்கோடா வாகனத்தில் மரின் டிரைவ் பகுதியில் விரைந்தனர். அவர்கள் கலஷ்னினவ் துப்பாக்கிகளும், கை கிரணட்களும், நடைபேசியும் கொண்டிருந்தனர். தீவிரவாதத் தாக்குதல் பற்றித் தகவல் அறிந்த 48 வயதான துகாராம், எந்தவித ஆயுதங்களுமின்றி தனது இருசக்கரவாகனத்தில் விழிப்புடனிருந்தார். இரவு 12:45 மணிவாக்கில் அவ்வழியே வந்த தீவிரவாதிகளை இருசக்கரவாகனத்தில் விரட்டினார். கிர்காம் சௌபாதி சாலை சந்திப்பு வேகத் தடையில் தீவிரவாதிகளின் வண்டி வேகம் குறைந்த போது அவர்களை மடக்கி பிடிக்கமுயசித்தார். இவருடன் வந்த மற்ற காவலர்கள் ஒரு தீவிரவாதியைச் சுட்டுக்கொன்றனர். மற்றொருவரான கசாப்பை, துகாராம் உயிருடம் பிடிக்க முனைகையில் கசாபின் துப்பாக்கிக் குண்டுகள் இவரை துளைத்தன. இருந்தபோதும் கசாப் மற்றவர்களைச் சுட்டுவிடாமல் இறுதிவரை தடுத்து கசாப்பைப் பிடித்துத்தந்து உயிரிழந்தார்.

## விருதுகள்
* இந்தியாவின் அமைதிக்காலத்தில் வழங்கப்படும் வீரதீர செயல்களுக்கான உயரிய விருது, அசோகச் சக்கர விருது 2009 சனவரி 26ல் வழங்கப்பட்டது.
* இவரின் தன்னலமற்ற பணியைப் பாராட்டி சி.என்.என். நிறுவனம் 2008 *சி.என்.என். சிறந்த இந்தியருக்கான* விருதை வழங்கியது.
* இவரின் நினைவாக சௌபாதியில் திருவுருவ வெங்கலச்சிலை நிறுவப்பட்டுள்ளது.

## மேற்கோள்கள்


பகுப்பு:2008 இறப்புகள்
பகுப்பு:அசோகச் சக்கர விருது பெற்றவர்கள்
பகுப்பு:மராத்தியர்கள்
அறிவானந்த சித்தியார்

**அறிவானந்த சித்தியார்** என்பது ஒரு வேதாந்த சாத்திர (சார்திரம்) நூல். 
மிகவும் பிற்காலத்தில் வலங்கை மீகாமன் செய்த நூல். 
இவரது பெயரில் இந்நூல் பலமுறை அச்சாகியுள்ளது. 

இதன் ஆசிரியர் சீர்காழி சிற்றம்பல நாடிகள் என்பவரால் செய்யப்பட்டது என்னும் குறிப்பும் உள்ளது. 
*இந்த நூலின் காலம் 14ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு

பகுப்பு:14 ஆம் நூற்றாண்டுத் தமிழ் நூல்கள்
ஒலிம்பிக் விளையாட்டரங்கம் (இலண்டன்)

**ஒலிம்பிக்கு விளையாட்டரங்கம்** (*Olympic Stadium*)  இங்கிலாந்திலுள்ள ஒலிம்பிக்கு பூங்காவில் கட்டப்பட்டு வருகிறது. இது  2012 கோடைக்கால ஒலிம்பிக்கு விளையாட்டுப் போட்டிகள் மற்றும் 2012 கோடைக்கால மாற்றுத்திறனாளர் ஒலிம்பிக் விளையாட்டுக்களின் முதன்மை மையமாக வடிவமைக்கப்படுகிறது; தடகள விளையாட்டுக்களும் ஒலிம்பிக் திறப்பு விழா, இறுதி விழா நிகழ்ச்சிகளும் இங்கு நடைபெற உள்ளது.  இது இலண்டன் மாநகரின்  *கீழ் லீ பள்ளத்தாக்கில்*  இசுட்ராஃபோர்டு மாவட்டத்தில்  மார்ஷ்கேட் லேனில் அமைந்துள்ளது. இந்த விளையாட்டரங்கில்  ஏறத்தாழ 80,000 பார்வையாளர்கள் விளையாட்டுக்களைக் கண்டு களிக்கலாம். ஒலிம்பிக் விளையாட்டுக்களுக்குப் பிறகு இதன் பார்வையாளர் அளவு குறைக்கப்பட உள்ள நிலையில் தற்காலிகமாக இது பிரித்தானியாவின் மூன்றாவது பெரிய விளையாட்டரங்கமாக உள்ளது.  2017ஆம் ஆண்டு தடகள சாதனையாளர் போட்டிகளுக்கு இந்த விளையாட்டரங்கம் தேர்ந்தெடுக்கப்பட்டுள்ளது.
 

2007ஆம் ஆண்டின் மத்தியிலிருந்தே நில கையகப்படுத்தும் பணி துவங்கினாலும் அலுவல்முறையாக மே 22, 2008இல் கட்டிட வேலைகள் துவங்கின. 

## மேற்கோள்கள்

## வெளி இணைப்புகள்

* London2012.com profile
* London 2012 Webcam – Stadium View
* ODA planning register

பகுப்பு:ஒலிம்பிக் விளையாட்டரங்கங்கள்
ஆட்களம் (உயிரியல்)

thumb|250px|அறிவியல் வகைப்பாடு
உயிரியல் வகைப்பிரித்தலில், **ஆட்களம்** (domain) என்பது இராச்சியம் அலகுக்கு மேலுள்ள உயிரினங்களிலேயே உச்சவகைப்பாடாகும். 1990ல் காரல் வோஸி அறிமுகபடுத்திய மூன்று ஆட்களங்கள்:ஆர்க்கீயா, பாக்டீரியா மற்றும் மெய்க்கருவுயிரி ஆகும்.

இதுவரை வகைப்படுத்தப்பட்டுள்ள உயிரினப் பிரிவுகள்:
* இரு கள முறையில், நிலைக்கருவிலி (அல்லது Monera) மற்றும் மெய்க்கருவுயிரி எனப்பிரிக்கப்படுகிறது.
* அறுகள முறையில், பாக்டீரியா, ஆர்க்கீயா, அதிநுண்ணுயிரி, பூஞ்சை, தாவரம் மற்றும் விலங்குகள் எனப் பிரிக்கப்படுகிறது.
* முக்கள முறையில், பாக்டீரியா, ஆர்க்கீயா மற்றும் மெய்க்கருவுயிரி எனப்பிரிக்கப்படுகிறது.

## சுருக்கம்

## மேற்கோள்கள்
 

பகுப்பு:வகைப்பாட்டியல்
பகுப்பு:மேற்கோள் வழு-Defined multiple times
நாற்காலி (உயிரியல்)

**நாற்காலி** (Tetrapods) என்பது முதுகுநாணித் தொகுதி, முதுகெலும்பி துணைத்தொகுதி, தாடையி என்ற உட்தொகுதியிலுள்ள ஒரு பெருவகுப்பாகும். முதுகெலும்பி துணைத்தொகுதியில் உள்ள விலங்குகள் *[[நாற்கால் நகர்வு]]* மூலம் நகர்கின்றன. நீர்நில வாழ்வன, sauropsid மற்றும் பாலூட்டிகள் நாற்காலி பெருவகுப்பைச் சேர்ந்ததாகும்.

பகுப்பு:பரிணாம உயிரியல்
எருக்கூர் தூய சிந்தாத்திரை மாதா திருத்தலம்

right|thumb|300px|எருக்கூர் புனித சிந்தாத்திரை மாதா

**புனித சிந்தாத்திரை மாதா திருக்கோவில்** இந்தியாவில், தமிழ்நாட்டில், மயிலாடுதுறை மாவட்டத்தில் கொள்ளிடம் ஆற்றுப்படுகையில் சீர்காழியிலிருந்து சிதம்பரம் செல்லும் (வேளாங்கண்ணி, மயிலாடுதுறை முதல் பாண்டிச்சேரி (அ) புதுச்சேரி, சென்னை) தேசிய நெடுஞ்சாலையின் 6-வது கி.மீ.-இல் உள்ள ஊரான எருக்கூரில் உள்ள ஒரு கத்தோலிக்கக் கோவில்.

## திருத்தல வரலாறு
கி.பி. 1534-யில் வங்கக்கடலின் கிழக்கு கடற்கரையில் உள்ள புலிகாட், சதராஸ், குன்னிமேடு, கல்பட், புதுச்சேரி, தேவனாம்பட்டினம், நாகூர், நாகப்பட்டினம் ஆகிய ஊர்களில் போர்த்துக்கீசிய வணிபர்கள் பண்டகசாலைகளையும், அதில் உள்ள சிறிய தேவாலயங்களையும் கட்டினர். தங்களுடைய ஆன்மிகத் தேவைகளுக்காகவும், மறைபரப்பு பணிகளுக்காகவும், போர்த்துக்கீசிய குருக்களையும் அழைத்து வந்தனர்.

கி.பி. 1550-களில் காவிரியின் கிளையான கொள்ளிடம் ஆறும், வங்கக்கடலும் கலக்கின்ற இடத்தில் உள்ள தீவான கொலரூன் (கோலேரூன், போர்த்துகீசியர் வைத்த பெயர்), தற்பொழுது கோட்டைமேடு என்று அழைக்கப்படுகின்ற தீவில் பண்டகசாலையும், தேவாலயமும் கட்டினர். இதைச்சுற்றி போர்த்துகீசிய வணிபர்கள், யுரேசியன் மக்கள், போர்த்துகீசிய குருக்கள், கோவா கிறிஸ்துவர்கள் குடியேறினர்.

இங்குள்ள தேவாலயத்தில் நாசரேத்தூரின் பயண மாதா சுரூபத்தைக் (Our Lady of Travelers of Nazareth) கொண்டு வந்து வழிபட்டனர். இவன்னையின் மூல வடிவம் நாசரேத்தூரில் உள்ள திருக்குடும்ப பேராலயத்தில் (இயேசுவின் தந்தை யோசேப்பு தசுப்பட்டறை வைத்திருந்த இடத்தில்) வலதுபக்கத்தில் உள்ளது.

## மேற்கோள்கள்

## வெளி இணைப்புகள்
* GeoHack - எருக்கூர் தூய சிந்தாத்திரை மாதா திருத்தலம்

* https://www.dinamani.com/all-editions/edition-nagapattinam/nagapattinam/2019/may/10/%E0%AE%AA%E0%AF%81%E0%AE%A9%E0%AE%BF%E0%AE%A4-%E0%AE%9A%E0%AE%BF%E0%AE%A8%E0%AF%8D%E0%AE%A4%E0%AE%BE%E0%AE%A4%E0%AF%8D%E0%AE%A4%E0%AE%BF%E0%AE%B0%E0%AF%88-%E0%AE%AE%E0%AE%BE%E0%AE%A4%E0%AE%BE-%E0%AE%A4%E0%AE%BF%E0%AE%B0%E0%AF%81%E0%AE%A4%E0%AF%8D%E0%AE%A4%E0%AE%B2-%E0%AE%86%E0%AE%A3%E0%AF%8D%E0%AE%9F%E0%AF%81-%E0%AE%AA%E0%AF%86%E0%AE%B0%E0%AF%81%E0%AE%B5%E0%AE%BF%E0%AE%B4%E0%AE%BE-3148928.html
பகுப்பு:மயிலாடுதுறை மாவட்டம்
ஆன்யு டா சிடியான்

**ஆன்யு டா சிடியான்** (Hanyu Da Cidian, () என்பது யாவற்றினும் அதிக சொற்களையும் சொற்கோவைகளையும் கொன்ட சீன அகரமுதலி. அகராதியியல் அளவையின் படி இதனை ஆங்கில ஆக்ஃசுபோர்டு அகர முதலிக்கு ஈடாகச் சொல்லலாம். இதில் 3000 ஆண்டு வரலாற்றுக் காலத்தில் சொற்களின் பயன்பாட்டு வரலாற்றை எடுத்துக்காட்டுகளுடன் தந்துள்ளார்கள் என்பது சிறப்புக்கூறு. தற்கால பேச்சுவழக்குச் சொற்களும் பதிவு செய்திருக்கின்றார்கள். இதன் தலைமைத் தொகுப்பாளர் இலுவோ சுஃவெங்கு (Luo Zhufeng 羅竹風 (1911-1996)), ஏறத்தாழ 300 உடன்பங்களித்த அறிஞர்களின் துணையோடு 1979 ஆம் ஆண்டு தொடங்கி, 1986 ஆம் ஆண்டு பதிப்பிக்கத் தொடங்கி பதிமூன்று தொகுதிகள் வெளியிட்டு 1993 இல் முடித்தனர்.

ஃகான்யு டா சிடிஆன் அகரமுதலியில் 23,000 தலைப்புச்சொற்களுக்கும் மேல் உள்ளன, இவற்றோடு 370,000 சொற்களுக்கு வரையறையும் 1,500,000 பயன்பாட்டுச் சான்றுகோள்களும் தந்துள்ளனர். தலைப்புச் சொற்களை 200 வகையான வேரெழுத்துகளின் கீழ் (வேர்க்கீற்றுகளில் கீழ்) (radical) வகைப்படுத்தி மரபு சீன எழுத்திலும், எளிமைபப்டுத்திய சீன எழுத்திலும் தந்துள்ளார்கள். வரையறைகளும் விளக்கங்களும் எளிமைப்படுத்திய சீன எழுத்துமுறையில் தந்துள்ளனர், ஆனால் மரபு வரலாற்று தொல்சீர் சொற்களுக்கும் எடுத்துக்காட்டுகளுக்கும் மரபு சீனத்தில் எழுதி விளக்கி இருக்கின்றனர்.

தொகுதி-13 இல் பின்யின் முறையிலும் கீற்று எண்ணிக்கையிலும் உள்ள பின்னடக்கச் சொற்பட்டியல் உண்டு. இது தவிர தனியான ஒரு தொகுதி (1997 இல் வெளியானது) 728,000 தலைப்புச்சொற்கள் கொன்டுள்ளது. இதில் உள்ள 20,000 பக்கங்களில் 50 மில்லியன் கூட்டெழுத்துகள் இருந்தபோதும் எளிதாகப் பயன்படுத்தும்படியாக அமைத்துள்ளனர் என்று கூறுகின்றார் வில்க்கின்சன்

## அடிக்குறிப்புகளும் மேற்கோள்களும்
*Hanyu da cidian bianzuanchu 漢語大詞典编纂處 and Zen bunka kenkyūjo 禅文化研究所, eds., 1997. *Duo gongneng Hanyu da cidian suoyin* 多功能漢語大詞典索引 ("General-purpose index to the *Hanyu da cidian*"). Shanghai: Hanyu da cidian. 
*Hargett, James M. 1990. "[Review of] *Hanyu dacidian* by Luo Zhufeng." *Chinese Literature: Essays, Articles, Reviews (CLEAR)*, Vol. 12, pp.&nbsp;138–143. 
*Luo Zhufeng 羅竹風, chief ed. 1986-1993. *Hanyu da cidian* ("Comprehensive Dictionary of Chinese"). 13 vols. Shanghai: Cishu chubanshe. . CD-ROM ed. 
* 

## மேற்கோள்கள்

பகுப்பு:சீன அகரமுதலிகள்
இரா. கோபால்

**நக்கீரன் கோபால்** ( பிறப்பு: 10 ஏப்ரல், 1959), தமிழகத்தைச் சார்ந்த ஒரு பத்திரிகையாளர், இதழாசிரியர் மற்றும் நக்கீரன் வார இதழ் வெளியீட்டாளர்.

விருதுநகர் மாவட்டத்தில் உள்ள அருப்புக்கோட்டையில் பிறந்த இவர் பல்வேறு நூல்களையும் எழுதியுள்ளார். கோபால், வீரப்பனுடன் தொடர் நேர்காணல் நடத்தியதால், பிரபலமானார். இவர் பல்வேறு நபர்களை வீரப்பன் கடத்தியபோது, தமிழக அரசுக்கும் வீரப்பனுக்கும் இடையே பேச்சுவார்த்தை நடத்துவதற்கு உதவியாக இருந்தார்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:1959 பிறப்புகள்
பகுப்பு:வாழும் மக்கள்
பகுப்பு:விருதுநகர் மாவட்ட மக்கள்
பகுப்பு:தமிழகப் பத்திரிகையாளர்கள்
பகுப்பு:சென்னை எழுத்தாளர்கள்
ஜெசிக்கா காக்ஸ்

**ஜெசிக்கா காக்ஸ்** (*Jessica Cox*, பிறப்பு: அரிசோனாவில் 1983-ம் ஆண்டு) உலகின் முதல் கைகளற்ற விமான ஓட்டுநர், கைகளற்ற முதல் கருப்பு பட்டயம் பெற்றவர். இவர் பிறக்கும் போது இரு கைகளும் இன்றி பிறந்தார். இது பிறவிக் குறைபாடு ஆகும். மூன்று ஆண்டுகள் கடின பயிற்சிக்குப் பிறகு தன்னுடைய விமான ஓட்டுநர் உரிமத்தை அக்டோபர் 10, 2008 அன்று பெற்றார்.

இவர் இலகுரக விமானம் (10,000 அடி வரையிலும்) ஓட்டுவதில் பயிற்சியும், ஆபிள் ப்ளைட் நிறுவனத்தின் உதவித்தொகையையும் பெற்றார். தன்னுடைய பதினான்காவது அகவை வரையிலும் தன்னுடைய செயற்கைக் கையை உபயோகப்படுத்தவில்லை.. தன்னுடைய கைகளுக்குப் பதிலாக, கால்களையே பெரும்பாலும் உபயோகப்படுத்தும் இவர் கார் ஓட்டுநர் உரிமமும் வைத்துள்ளார் (தடையற்ற கார் ஓட்டுநர் உரிமம்). இவருடைய கார்களில் எந்தவொரு மாற்றமும் இல்லாமல் உபயோகப்படுத்தி வருகிறார். இவர்  நிமிடத்திற்கு 25 வார்த்தைகள் தட்டச்சு செய்வதிலும் தேர்வு பெற்றுள்ளார். தன்னுடைய காஸ் இணைப்பது, மூக்குக் கண்ணாடியில் உள்ள குவியங்களை மாற்றுவது உள்ளிட்டவைகளைப் பிறருடைய உதவிகளை நாடாமல் தானே செய்கிறார். இவர் ஒரு பயிற்சிபெற்ற சுகூபா என்னும் ஒரு வகையான நீர் மூழ்குதல் வீராங்கனை ஆவார். காக்ஸ், அரிசோனா பல்கலைக்கழகத்தில் இருந்து உளவியலில் இளங்கலைப் பட்டம் பெற்றுள்ளார். தற்போது உணர்ச்சிமயமான பேச்சாளராக இருந்து வருகிறார்..

## இவற்றையும் பார்க்க
* ஸ்டீபன் ஹாக்கிங்,  கோட்பாட்டு இயற்பியலாளர் மற்றும் பேராசிரியர்
* நிக் வோய்ச்சிச், உணர்ச்சிமயமான ஆத்திரேலியப் பேச்சாளர்

## குறிப்புகளும் மேற்கோள்களும்

## வெளி இணைப்புகள்
* ஜெசிக்கா காக்ஸ் இணையத்தளம்
*  இலவச மின்னூல் - விமானம் ஓட்டிய கைகள் இல்லாப் பெண் - http://freetamilebooks.com/ebooks/vimanam-ottiya-kaigal-illa-pen/

பகுப்பு:1983 பிறப்புகள்
பகுப்பு:விமான ஓட்டுநர்கள்
பகுப்பு:அமெரிக்கப் பேச்சாளர்கள்
பகுப்பு:அமெரிக்க மாற்றுத்திறனாளிகள்
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
பகுப்பு:வாழும் மக்கள்
பகுப்பு:அரிசோனா பல்கலைக்கழக முன்னாள் மாணவர்கள்
திலீப் (தமிழ் நடிகர்)

**திலீப்** (இறப்பு: மே 25, 2012) இந்திய நடிகர், தமிழ் மற்றும் மலையாளத் திரைப்படங்களில் நடித்து வந்தார். 1980-களில் உச்சத்தில் இருந்த இவர், கமல்ஹாசனுடன் இணைந்து நடித்த வறுமையின் நிறம் சிகப்பு மற்றும் தூங்காதே தம்பி தூங்காதே முதலியவை மிகவும் பிரபலமானவையாகும். 1990-களில் ரஜினிகாந்தின் இயக்கத்தில் வெளிவந்த வள்ளி திரைப்படத்திலும் இவர் நடித்திருந்தார். இவர் மலையாளத்தில் நடித்த *ஞான் ஏகனன்னு* மிகப்பெரிய வெற்றி பெற்றது, அத்திரைப்படத்தின் பாடல்கள் இன்று வரையிலும் கேரளாவில் பிரபலமாக உள்ளது. பெரும்பலான திரைப்படங்களில் இவர் கதையின் நாயகனுக்கு நண்பன் கதாப்பாத்திரத்தில் நடித்திருந்தார். சமீப காலமாக திரைப்படங்களில் நடிக்காமலிருந்தார்.

## குறிப்பிடத்தக்கத் திரைப்படங்கள்

## மரணம்
2012-ம் ஆண்டு மே மாதம், 25-ம் திகதி மாரடைப்பு காரணமாக மைசூரில் உள்ள மருத்துவமனையில் உயிரிழந்தார்.

## குறிப்புகள்

## வெளி இணைப்புகள்
* 
* முன்னணி நடிகர் திலீப் மரணம் 
* நடிகர் திலீப் மாரடைப்பால் மரணம் 

பகுப்பு:2012 இறப்புகள்
பகுப்பு:தமிழ்த் திரைப்பட நடிகர்கள்
பகுப்பு:சென்னை நடிகர்கள்
ஓணான்

**ஓணான்** (ஆங்கிலம்: Oriental Garden Lizard) பல்லி வகையைச் சார்ந்தது. **கரட்டாண்டி** (திருநெல்வேலிப் பேச்சு) எனப்படும் இது ஊர்வன வகையைச் சேர்ந்தது ஆகும். இது ஓந்தி அல்லது பச்சோந்தி  போல் நிறம் மாறுவது அன்று. அதனைப்போன்று நீளமான நாக்கும் இல்லை. இது கண்களை 360° கோணத்தில் சுற்றாது. இவ்வகை ஓணான் ஆனது தமிழர் நிலைப்பாட்டில் விளையாட்டுப் பல்லி என்றும் சிறுவர்கள் இந்த ஓணானை கயிற்றால் கட்டியும், கிட்டி புல் எனப்படும் விளையாட்டு கருவியில் கல்லால் குறிவைத்து அடித்து விளையாடுவதும் உண்டு. பெரும்பாலும் இவை மரங்களிலும், செடிகளிலும் காணப்படும். இது சிறு பூச்சிகளை தனது நீண்ட நீக்கினால் இழுத்து பற்களால் கடித்து உண்ணும். இது வேகமாக ஓடும் தன்மை உடையது.
பொதுவாகவே ஓணான் இனமானது பகலில் வானில் உள்ள சூரியனை பார்த்து பலித்து காட்டும் தன்மை உடையது என்றும் தமிழர் நிலைப்பாட்டில் கூறுவர். 

## இவற்றையும் காண்க
*பல்லியோந்திகள்

## மேற்கோள்

பகுப்பு:ஊர்வன
சொல்ல துடிக்குது மனசு

**சொல்ல துடிக்குது மனசு** 1988-இல் பி. லெனின்  இயக்கத்தில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் கார்த்திக், புதுமுகம் பிரியாசிறீ முக்கியக் கதாபாத்திரத்தில் நடித்திருந்தனர். ஜெ. இரவியால் தயாரிக்கப்பட்ட இத்திரைப்படம் இளையராஜா இசையில் 1988-ம் ஆண்டு பிப்ரவரி 19-ம் திகதி வெளியானது.

## கதைச் சுருக்கம்

தில்லைநாதன், ஒரு நேர்காணலில் பங்குபெறுவதற்காகக் கிராமத்தில் இருந்து வருகிறார். அவருக்கு வங்கியில் வேலை கிடைக்கிறது கூடவே ஜெயக்கொடியுடன் காதல் மலர்கிறது. தேன்மொழியைத் தேடி அவருக்கு பிடித்தமான பாடகர், கவிஞர் மற்றும் அரசியல்வாதி அவருடைய வீட்டிற்கு வருகின்றனர். தில்லைநாதனும் தேன்மொழி யாரென்று தெரியாமல் தேடுகின்றார்.

தில்லைநாதனின் திருமணத்திற்கு முன்பு, அவருடைய துப்பறிவாளர் தேன்மொழியைக் கண்டுபிடித்ததாக கூறுகிறார். இவரும் தேன்மொழியைத் தேடிச் செல்கிறார், ஆனால் அது தேன்மொழி அல்ல. இதற்கிடையில் தில்லைநாதனை யாரோ தாக்கி விடுகின்றனர், திருமணம் நின்று விடுகிறது, வங்கியிலிருந்து வேலை நீக்கம் செய்து விடுகின்றனர். தில்லைநாதனுக்கு அவருடைய வீட்டில் தேன்மொழியும் ஜெயக்கொடியும் ஒருவரே என்ற ஆதாரம் கிடைக்கிறது, ஆனால் தேன்மொழியை அவருடைய வீட்டிலும் அலுவலகத்திலும் தேடிப்பார்த்தும் கிடைக்கவில்லை.

தன்னுடைய சொந்த கிராமத்திற்குத் திரும்பவும் வருகிறார், அவருடைய தந்தை, "நீ என் மகனே இல்லை", என்று சொல்லி விட நண்பன் பிச்சைமுத்து, மனைவியின் உதவியுடன் புதிய வேலை ஒன்றில் சேர்கிறார்.

ஒரு நாள் ஜெயக்கொடியைப் பிரபலமான பாடகர் வாசுதேவனுடன் சந்திக்கிறார். தான் தேன்மொழியெனவும், வாசுதேவனை திருமணம் செய்து கொண்டதாகவும் கூற தில்லைநாதன் தற்கொலை முயற்சியில் ஈடுபடுகிறார். அத்தருணத்தில் அவள் தேன்மொழி தான் என்று வாசுதேவனும் கூறுகிறார். தில்லைநாதனுக்கு ஏ. பி. + வகை இரத்தம் தேவைப்பட ஜெயக்கொடி இரத்தம் தர சம்மதம் தெரிவிக்கிறார். ஆயினும் தன்னுடைய முன்னாள் காதலியிடம் இருந்து இரத்தம் பெற தில்லைநாதனுக்கு விருப்பம் இல்லை. இத்தருணத்தில் தேன்மொழி வருகிறார். இருவருடைய தோற்ற ஒற்றுமை அனைவரையும் வியப்பில் ஆழ்த்துகிறது. ஜெயக்கொடி தன்னுடைய முன்னாள் காதலனுக்கு இரத்தம் கொடுக்கிறார். இருவரும் திருமணம் செய்து கொள்ள ஒப்புகின்றனர்.

## நடிகர்கள்
* பி. ஜி. தில்லைநாதனாக கார்த்திக் 
* ஜெயக்கொடி / தேன்மொழியாக பிரியாசிறீ
* ராமன்குட்டியாக சார்லி
* பிச்சைமுத்துவாக திலீப்
* சிவசங்கராக மலேசியா வாசுதேவன்
* கீசனாக வெண்ணிற ஆடை மூர்த்தி
* வாசுதேவனாக ராதாரவி

## பாடல்கள்

இத்திரைப்படத்தின் பாடல்கள் மற்றும் பின்னணி இசை, இளையராஜாவால் உருவாக்கப்பட்டதாகும். 1988-இல் வெளியான இப்பாடல் தொகுப்பில் 6 பாடல்கள் இருந்தது. வாலி, கங்கை அமரன், நா. காமராசன், மு. மேத்தா மற்றும் பொன்னடியான் இத்திரைப்படத்தின் பாடல்களை எழுதியிருந்தனர்

## மேற்கோள்கள்

## வெளி இணைப்புகள்
*

பகுப்பு:1988 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:மலேசியா வாசுதேவன் நடித்த தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பாமன்கடை

**பாமன்கடை** (*Pamankada*) கொழும்பில் தமிழர்கள் செறிந்து வாழும் நகரின் ஒரு பகுதி ஆகும். இப்பகுதி கொழும்பு -06 என்று பாகுபடுத்தப்பட்டுள்ளது. இதன் அஞ்சற் குறியீடு 00600 ஆகும். இங்கே பெரும்பாலான வீடுகள் அடுக்கு மாடி வீடுகள் ஆகும். இங்கு வாழ்கின்ற சிங்களவர்களில் குறிப்பிடத்தக்க அளவானோர் சரளமாகத் தமிழில் உரையாடுவார்கள்.

## மேற்கோள்கள்
பர்கதுல்லா

**பர்கதுல்லா** என்றழைக்கப்படும் அப்துல் ஹபீஸ் முகமது பர்கதுல்லா (Abdul Hafiz Mohamed Barakatullah,  7 ஜூலை, 1854 – 20 செப்டம்பர், 1927)  இந்திய விடுதலைக்காகப் பாடுபட்ட இஸ்லாமியர். எழுத்தாளர்; அனல் பறக்கும் தனது பேச்சாலும், அக்கால இந்திய முன்னணி இதழ்களில் தனது புரட்சிகரமான எழுத்துகள் மூலமும் இந்திய விடுதலைப் புரட்சியைத் தூண்டியவர். தனது கட்டுரைகள் மூலம் இந்திய விடுதலைக்கு ஊக்கமூட்டியவர். இந்தியாவிற்கு வெளியே அமைந்த கதர் கட்சியின் நிறுவன உறுப்பினர்களில் ஒருவராக இருந்தவர். 
## இளமை

பர்கதுல்லா பிரித்தானிய இந்தியாவின் தற்போதைய மத்தியபிரதேச மாநிலத்தில் உள்ள போபாலில் 1854, ஜூலை 7 ஆம் நாள் பிறந்தார். இவருடைய தந்தை முன்சி சைஹ் காதரதுல்லா போபாலில் அரசுப் பணியில் இருந்தார். ஆங்கிலம், துருக்கி, ஜப்பானிய மொழி, அரபு, பெர்சியமொழி, ஜெர்மானிய மொழி ஆகியவற்றில் சிறந்த அறிஞராக விளங்கினார். தனது 12 ஆவது வயதிலேயே தந்தையை இழந்தார்.  1883-ல் காந்த்வாவில் ஆசிரியராகப் பணியில் சேர்ந்தார். அதன் பின் மும்பைக்கு சென்று பணியாற்றினார்.

## பணி
1887-ல் பெர்சியா, உருது மற்றும் அரபிய மொழி கற்பிக்க இங்கிலாந்து சென்றார். இங்கிலாந்தில் இருக்கும் போது ஜெர்மனி, பிரெஞ்சு, ஜப்பானிய மொழி ஆகியவற்றைக் கற்றார். ஆங்கில உயரதிகாரி 'அப்துலா குயில்லம்' (Abdullah Quilliam) என்பவரின் அழைப்பின் பேரில் 'லிவர்பூல் இஸ்லாமியக் கல்வி மையத்தில் (Liverpool Muslim Institute) பணியாற்றினார். அங்கு பணியாற்றும் போது ஆப்கானித்தானின் 'நசுருல்லா கான்' அறிமுகமானார். இவரின் சகோதரர் அமீர் தனது 'சிராஜ்-உல்-அக்பர்' (Sirejul-ul-Akber') என்ற  இதழில் இந்திய-பிரித்தானிய ஆட்சியின் அக்கிரமங்களைப் பற்றி எழுதி வந்தார். பர்கத்துல்லா இதழியலில் நுழைந்து தனது படைப்பின் மூலம் இந்திய விடுதலை உணர்வுக்கு உரமூட்டினார். இங்கிலாந்தில் இருந்த போது முஸ்லீம் தேசிய சங்கத்தார் நடத்தும் கூட்டங்களில் பங்குகொண்டார். அங்கு 1897-ல் பர்கத்துல்லா மற்றொரு புரட்சியாளரான சியாமிஜி கிருஷ்ணவர்மா என்பவரைச் சந்தித்தார். பின்னர் லாலா ஹர்தயாள் மற்றும் ராஜா மகேந்திர பிரதாப் ஆகியோரின் தொடர்பு கிடைத்தது. அதன்பின் 1899-ல் அமெரிக்கா சென்றார். 1913-ல் சான்பிரான்சிஸ்கோவில் கதர் கட்சியினை நிறுவியோரில் இவரும் ஒருவராவார்.1904-ல் ஜப்பான் சென்றார். டோக்கியோ பல்கலைக்கழகத்தில் இந்துஸ்தானி பேராசிரியராகப் பணியமர்த்தப்பட்டார்.
## இடைக்கால இந்திய அரசு
1915-ல் காபூலில் ராஜா மகேந்திர வர்மாவின் தலைமையில் இந்திய இடைக்கால அரசு அமைக்கப்பட்டது. இந்த அரசாங்கத்தின் அமைச்சர்களுள் ஒருவராக பர்கதுல்லா நியமிக்கப்பட்டார். பல்வேறு நாடுகளுக்கும் பயணம் மேற்கொண்டு அந்நாட்டுத் தலைவர்களைச் சந்தித்து இந்திய விடுதலைக்கான ஆதரவு தேடுவதில் ஈடுபட்டார்.

## மறைவு
பஞ்சாபிய சிறைக்கைதிகளின் குடும்பங்களுக்கு நிதியுதவி அளித்துவந்தார். ஆனால் சுதந்திரத்தைக் காணாமலேயே 1927, செப்டம்பர் 20 ஆம் நாள் மறைந்தார்.
## மேற்கோள்

பகுப்பு:1854 பிறப்புகள்
பகுப்பு:1927 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்திய முஸ்லிம்கள்
பகுப்பு:இருபதாம் நூற்றாண்டு இந்திய அரசியல்வாதிகள்
டிக் கொஸ்டலோ

**டிக் கொஸ்டலோ** 1963ம் ஆண்டு செப்டம்பர் மாதம் 10ம் திகதி அமெரிக்காவில் பிறந்தவர்.  இவர் தற்பொழுது டுவிட்டர் நிறுவனத்தின் பிரதம நிறைவேற்று அதிகாரியாக கடமை புரிகின்றார். டிக் கொஸ்டலோ எவான் வில்லியம்ஸ்ஸிடமிருந்து 2010 அக்டோபர் மாதம் இந்தப் பதவியைப் பெற்றார். இவர் மிச்சிகன் பல்கலைக்கழகத்தில் பட்டம் பெற்றவர்.

## வெளி இணைப்புகள்

பகுப்பு:1963 பிறப்புகள்
பகுப்பு:தொழிலதிபர்கள்
பகுப்பு:வாழும் மக்கள்
ஹாய்5

**ஹாய் 5** (hi5) 2003ம் ஆண்டு ஜூன் மாதம் 21ம் திகதி ஆரம்பிக்கப்பட்ட இணையவழி சமூக வலையமைப்பு நிறுவனமாகும். இது ராமு யாலமன்சி என்பவரால் அறிமுகப்படுத்தப்பட்டது. ஹாய் 5 பாவனையாளர்கள் ஃபேஸ்புக் (முகநூல்) உபயோகிப்பாளர்கள் போன்றே தங்களுடைய புகைப்படம், சொந்த விருப்பங்கள், தொடர்பு கொள்ளும் விபரம் போன்ற தகவல்களைக் கோப்புகளாக இத்தளத்தில் பதிவு செய்யலாம்.

## மேற்கோள்கள்


பகுப்பு:இணையச் சமூக வலைப்பின்னல்கள்
பகுப்பு:மின் வணிகம்
பகுப்பு:சமூக_ஊடகங்கள்
சிலப்பதிகாரம் (அரும்பதவுரை)

செய்யுளில் காணப்படும் அரிய சொற்களுக்கு மட்டும் விளக்கம் தரும் உரையை **‘அரும்பதவுரை’** என்பர். இந்த வகையில் நமக்குக் கிடைத்திருக்கும் மிகப் பழைய அரும்பதவுரை சிலப்பதிகாரத்துக்கு எழுதப்பட்டுள்ள உரையாகும். எனவே அரும்பதவுரை என்றாலே அது இந்தச் சிலப்பதிகார அரும்பதவுரையைக் குறிக்கும் சிறப்புச் சொல்லாக மாறிவிட்டது. 

சிலப்பதிகாரம் நூலுக்கு எழுதப்பட்ட பழமையான உரைகள் மூன்று. 12 ஆம் நூற்றாண்டில் எழுதப்பட்ட அடியார்க்கு நல்லார் உரை பெரிதும் போற்றப்படுகிறது. இவரது உரையில் மேற்கோளாகக் குறிப்பிடப்பட்டுள்ள உரையைப் பதிப்பாளர்கள் அரும்பத உரை என்கின்றனர். இந்த அரும்பதவுரையில் மேற்கோளாகக் குறிப்பிடப்பட்டுள்ள அதற்கும் முந்திய உரை ஒன்றும் உண்டு.

சிலப்பதிகாரத்துக்கு உரை எழுதும் அடியார்க்கு நல்லார் நாடகம் பற்றிய ஒவ்வொரு தொடருக்கும் அரும்பதவுரையை மேற்கோள் காட்டியே உரை எழுதுகிறார். இதனால் இசை பற்றிய செய்திக்குப் பழமையான சான்றுகள் அரும்பதவுரையில் உள்ளனவே எனத் தெரிகிறது.

## அடியார்க்கு நல்லார் மேற்கோள் காட்டிய அரும்பதவுரைச் செய்திகள்
அடியார்க்கு நல்லார் ‘எனக் காட்டுவர் அரும்பதவுரையாசிரியர்’ என்னும் குறிப்புடன் காட்டும் அக்காலச் சமுதாயச் செய்திகள் இவை. 
*ஐம்பெருங்குழு
:அமைச்சர், புரோகிதர், சேனா பதியர்,
:தவாத்தொழில் தூதுவர், சாரணர் என்றிவர்
: பார்த்திபர்க்கு ஐம்பெருங்குழு எனப்படுமே.
*எண்பேராயம்
:கருமத்தியலவர், கருமகாரர், 
:கருமச் சுற்றம், கடைகாப்பாளர்,
:நகர மாந்தர், நளிபடைத் தலைவர்.
:யானை வீரர், இவுளி மறவர்.
:இனையர் ‘எண்பேராயம்’ என்ப.
*ஆயத்தார் எண்மர், அவைகளத்தார் ஐவர்
:சாந்து, பூக், கச்சு, ஆடை, பாக்கு, இலை,  கஞ்சுகம்,  நெய்
:ஆய்ந்த இவரெண்மர் ஆயத்தார் – வேந்தர்க்கு
:மாசனம், பார்ப்பார், நிமித்தரோடு, அமைச்சர்
:ஆசில் அவைக்களத்தார் ஐந்து         

*இந்த நூலின் காலம் 12ஆம் நூற்றாண்டு.
## கருவிநூல்
*மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
## அடிக்குறிப்பு

பகுப்பு:12 ஆம் நூற்றாண்டுத் தமிழ் நூல்கள்
கலகலப்பு (2012 திரைப்படம்)

**கலகலப்பு** () என்பது சுந்தர் சி இயக்கத்தில் 2012 ஆம் ஆண்டு வெளிவந்த ஒரு நகைச்சுவைத் திரைப்படம் ஆகும். இதில் விமல், சிவா, ஓவியா மற்றும் அஞ்சலி  ஆகியோர் நடித்திருந்தனர். கலகலப்பு, இயக்குநராக சுந்தர் சி யின் திரைப்பட வாழ்க்கையில் 25 வது படம். இந்தத் திரைப்படம் முதலில் மசாலா கஃபே என்றழைக்கப்பட்டது ஆனால் பின்னர் கலகலப்பு என பெயர் மாற்றம் செய்யப்பட்டது. இது ஜெர்மன் திரைப்படமான Soul_Kitchen என்ற திரைப்படத்தைத் தழுவி உருவானதாகக் கூறப்படுகிறது.

## நடிப்பு

* விமல் சீனு, மசாலா கஃபே தற்போதைய உரிமையாளராக 
* சிவா ரகுவாக, சீனுவின் சகோதரர் மற்றும் பங்குதாரர் 
* ஓவியா மாயாவாகவும், மசாலா கஃபே சமையல்காரரின் பேத்தியாகவும், ரகுவின் காதலியாகவும் 
* அஞ்சலி மாதவி, சுகாதாரத் துறை அதிகாரி மற்றும் சீனுவின் காதலி 
* சந்தானம் வெட்டுப்புலி, கிராமத் தலைவர் வேட்பாளர் மற்றும் மாதவியின் முறை மாமன் 
* ஜான் விஜய் தர்மராஜன், சீனுவின் நண்பன் மற்றும் கும்பகோணம் இன்ஸ்பெக்டர் 
* சுப்பு பஞ்சு அருணாச்சலம் மாணிக்கம், தங்கக் கடை உரிமையாளர் மற்றும் முக்கிய எதிரியாக 
* இளவரசு அஞ்சுவாட்டி அழகேசன் என்ற அமிதாப் மாமா பைனான்சியராக சீனுவுக்கு பணம் கொடுத்து கடைசி வரை கஷ்டப்பட்டார். 
* மனோபாலா மருதமுத்து, வெட்டுப்புலியின் எதிர் வேட்பாளராக 
* கருணாகரன் இன்ப குமாராக, மாணிக்கத்தின் மைத்துனர். 
* வி. எஸ். ராகவன் நடராஜன், சீனு மற்றும் மாயாவின் தாத்தாவாக 
* காளி வெங்கட் ரகுவின் நண்பராக 
* சண்முகசுந்தரம் (நடிகர்) அமைச்சர் சுந்தரம் 
* விச்சு விசுவநாத் மாணிக்கத்தின் உதவியாளராக 
* சமையல் கலைஞராக பாலாஜி கே.மோகன்
* மண்டகசாயமாக பாவா இலட்சுமணன்
* தளபதி தினேஷ் திமிங்கலமாக 
* உணவக விருந்தினராக கவுதமி வேம்புநாதன் 
* யோகி பாபு  'மலைக்கோட்டை' சங்கர் 
* ஜார்ஜ் மரியன் கான்ஸ்டபிள் பச்சைப் பெருமாள் 
* பேய் கிருஷ்ணன் - பேயாக
* கல்லூரி வினோத் பிக்பாக்கெட்டாக

## ஒலிப்பதிவு
இந்த திரைப்படத்திற்கு இசை விஜய் எபினேசரால் அமைக்கப்பட்டது. இவர் இதற்கு முன்பு கண்டேன் திரைப்படத்திற்கு இசையமைத்திருந்தார். இப் படத்தின் அனைத்து பாடல்களையும் பா. விஜய் எழுதியுள்ளார்.

## வெளி இனைப்புகள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:விமல் நடித்த திரைப்படங்கள்
பகுப்பு:ஓவியா நடித்த திரைப்படங்கள்
பகுப்பு:சுந்தர் சி இயக்கிய திரைப்படங்கள்
காதலில் சொதப்புவது எப்படி

**காதலில் சொதப்புவது எப்படி** (*Kadhalil Sodhappuvadhu Yeppadi*, தெலுங்கு: *లవ్ ఫెయిల్యూర్*) என்பது 2012ஆம் ஆண்டு வெளிவந்த தமிழ்த் திரைப்படம் ஆகும். இத்திரைப்படம் தெலுங்கில் *இலவு வெயிலியர்* எனும் பெயரில் வெளிவந்தது.

இந்தத் திரைப்படம் பாலாசி மோகனின் இயக்கத்திலும் திரைக்கதையிலும் சித்தார்த்தை முதன்மைக் கதைமாந்தராகக் கொண்டு வெளிவந்துள்ளது.

## நடிகர்கள்

## பாடல்கள்

## மேற்கோள்கள்

பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:அமலா பால் நடித்த திரைப்படங்கள்
பகுப்பு:சித்தார்த் நடித்த திரைப்படங்கள்
சுந்தர் சி

**சுந்தர் சி** (, பிறப்பு: 3 சனவரி 1966) தமிழ்த் திரைப்பட இயக்குநரும் நடிகருமாவார். இவர் ஈரோடு மாவட்டத்தில் பிறந்தவர், தமிழில் 24 திரைப்படங்களை இயக்கியுள்ளார். தலைநகரம் படத்தின் மூலமாக கதாநாயகனாக அறிமுகமானார். ஆரம்ப காலத்தில், மணிவண்ணனிடம் உதவியாளராக இருந்த இவர் *முறை மாமன்* என்ற நகைச்சுவைத் திரைப்படம் வாயிலாக இயக்குநராக அறிமுகமானார். இவருடைய பல படங்களில் கதாநாயகியின் பெயர் *இந்து* என்பதாகும். *[[உள்ளத்தை அள்ளித்தா]]*, *[[அருணாச்சலம் (திரைப்படம்)|அருணாச்சலம்]]*, *[[அன்பே சிவம்]]* ஆகிய திரைப்படங்கள் இவருடைய இயக்கத்தில் குறிப்பிடத்தக்கவையாக அமைந்தன. *[[மேட்டுக்குடி]]*, *[[வின்னர்]]*, *[[நாம் இருவர் நமக்கு இருவர்]]*, *[[லண்டன்]]*, *[[கலகலப்பு]]* போன்றவை இவர் இயக்கத்தில் வெளிவந்த நகைச்சுவைத் திரைப்படங்கள் ஆகும்.

## திரைப்படத்துறை
### இயக்குநர்
1995-ம் ஆண்டு *முறை மாமன்* திரைப்படம் மூலமாக சுந்தர் சி. அறிமுகமானார், அதன்பிறகு *[[முறை மாப்பிள்ளை]]*, என்ற அருண் விஜய்யுடைய முதல் படத்தை இயக்கினார். ரஜினிகாந்த்டைய *[[அருணாச்சலம் (திரைப்படம்)|அருணாச்சலம்]]*, *[[கமல்ஹாசன்|கமல்ஹாசனுடைய]]* *[[அன்பே சிவம்]]* மட்டுமின்றி நடிகர்கள்  கார்த்திக், பிரசாந்த், அர்ஜூன், சரத்குமார், மற்றும் அஜித்குமார் ஆகியோருடைய திரைப்படங்களையும் இயக்கியுள்ளார்.

### நடிகர்
2006-ம் ஆண்டு தன்னுடைய இயக்குநர் பணியை விடுத்து, *[[தலை நகரம்]]* திரைப்படம் மூலமாக நடிகரானார். ஆரம்பத்தில் சரியாக போகாவிட்டாலும், பின்னர் இத்திரைப்படம் மிகப் பெரும் வெற்றியடைந்தது. 2007-ம் ஆண்டு வெளிவந்த *[[வீராப்பு]]* திரைப்படமும் 2008-ம் ஆண்டு சக்தி சிதம்பரத்தின் நடிப்பில் வெளியான *[[சண்டை]]* திரைப்படமும் வெற்றி அடைந்தன. அயினும் அதனைத் தொடர்ந்து வெளியான திரைப்படங்களான *ஆயுதம் செய்வோம்*, *பெருமாள்*, *தீ* உள்ளிட்டவைகள் ஓரளவே ஓட *ஐந்தாம் படை*, *குரு சிஷ்யன்*, *வாடா*, *நகரம்* உள்ளிட்டவை படுதோல்வியைத் தழுவின. தற்போது இவர் நடிக்கும் திரைப்படமான முரட்டுக் காளை ஏற்கனவே 1980-களில் வெளியான திரைப்படத்தின் மறுஆக்கமாகும்.

## சின்னத்திரை அறிமுகம்
2017-ம் ஆண்டில், தென்னிந்திய நான்கு மொழிகளில் ஒரே நேரத்தில்  "நந்தினி" என்று தொடர் அவரின் மனைவி குஷ்பு அவர்களோடு இணைந்து தயாரித்தார்.

## திரைப்படங்கள்
### நடிகராக

### இயக்குநராக

### பாடகராக

## மேற்கோள்கள்

## வெளி இணைப்புகள்

* 

பகுப்பு:1968 பிறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
விலங்குப் பண்ணையின் பண்கள்

**விலங்குப் பண்ணையின் பண்கள்** (*Anthems of Animal Farm*) சார்ச்சு ஆர்வெலின் நூலான விலங்குப் பண்ணையில் இடம்பெற்ற பண்கள் ஆகும். *இங்கிலாந்தின் விலங்குகளே* என்ற பண் இவற்றுள் முக்கியமானது ஆகும். இப்பாடலானது பின்னர் நெப்போலியனால் இன்னொரு பாடல் மூலம் நீக்கப்பட்டது.

இங்கிலாந்தின் விலங்குகளே என்ற பாடலானது ஆரம்பத்தில் பன்றிப் பெரியவரால் விலங்குகளுக்குக் கற்றுக் கொடுக்கப்படும் பாடலாகும். பின்னர், நெப்போலியன் அப்பாடலைப் பாடுவதற்குத் தடை விதிப்பதுடன், புதிய பாடலை அறிமுகப்படுத்துகிறது.

## மேற்கோள்கள்
முச்சக்கர வண்டி

**முச்சக்கர வண்டி** எனப்படுவது மனிதர்கள் பயணிப்பதற்கு, சரக்குப் பொதிகளை ஏற்றிச் செல்வதற்குப் பயன்படுத்தும் ஒரு நகரும் இயந்திரமாகும். இது மூன்று சக்கரங்களைக் கொண்டிருப்பதால் முச்சக்கர வண்டி என அழைக்கப்படுகின்றது. ஆரம்பகாலங்களில் இலகு வடிவமைப்புக்களைக் கொண்டிருந்த முச்சக்கர வண்டிகளையும் விட இப்பொழுது நவீன முச்சக்கர வண்டிகள் (ஆட்டோக்கள்) பல புது வடிவங்களில் காணப்படுகின்றன. இப்பொழுது பல நிறுவனங்கள் முச்சக்கர வண்டி தயாரிப்பில் ஈடுபடுகின்றன. இம்முச்சக்கர வண்டிகள் நகர்வதற்குப் பெட்ரோல், டீசல் போன்ற எரிபொருள் பயன்படுத்தப்படுகின்றன.

பகுப்பு:போக்குவரத்து
1491

**1491** (**[[ரோம எண்ணுருக்கள்|MCDXCI]]**) பழைய ஜூலியன் நாட்காட்டியில் ஒரு ஞாயிற்றுக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* பெப்ரவரி 20 &ndash; புவிக்கு அருகே  தொலைவில் *1491ன் வால்நட்சத்திரம்* வந்ததாக குறிப்புகள் உள்ளன.
* டிசம்பர் 21 &ndash; இசுக்கொட்லாந்துக்கும்  இங்கிலாந்துகும் இடையே கோல்ட்ஸ்டிரீம் நகர டிருசி ஐந்தாண்டு அமைதி ஒப்பந்தமிட்டார்.
* நிக்கோலாஸ் கோப்பர்னிக்கஸ் கரகோவ் பல்கலைக்கழகத்தில் சேர்ந்தார்.

## பிறப்புகள்
* ஜூன் 28: இங்கிலாந்து மன்னர் எட்டாம் ஹென்றி (மறைவு 1547)
* டிசம்பர் 31: இழ்சாக் கார்ட்டியே, பிரஞ்சு ஆய்வாளர் (மறைவு 1557)

## இறப்புகள்
*சாளுவ நரசிம்ம தேவ ராயன், விஜயநகரப் பேரரசன்

## 1491 நாற்காட்டி

## மேற்கோள்கள்

*
பொரி

**பொரி** என்பது நெல்லிலிருந்து தயாரிக்கப்படும் ஒரு உணவு திண்பண்டமாகும். இதை சாதாரணமாக *வெள்ளை பொறி* என்றும் அழைக்கப்படுகிறது. மேலும் இந்தியா மற்றும் தமிழகத்தில் பண்டிகைகளிலும், விழாக்களிலும், சிற்றுண்டியாகவும் பயன்படுத்தப்படுகிறது. அருணகிரிநாதரின் திருப்புகழில் விநாயகர் பூசையில் பொரி பயன்படுத்தியதாக குறிப்புகள் உள்ளன. மேலும் இதை வங்காள மொழியில் முரி, கன்னடத்தில் கள்ளெ புரி, தெலுங்கில் மரமரலு, மராத்தியில் சிர்முரே என இந்தியாவெங்கும் பல பெயர்களில் இப்பொருள் அழைக்கப்படுகிறது.

## பயன்பாடு

பொரி தமிழகத்தில் பண்டிகைக் காலங்களில் கடவுளுக்குப் படைக்கப்படுகிறது மேலும் பொரி உருண்டை போன்ற பலவித  திண்பண்டப் பொருட்களின் தயாரிக்கவும் பயன்படுகிறது. கேரளம் மற்றும் தமிழ்நாடு ஆகிய பகுதிகளில் பிரசாதமாகவும் சில கோயில்களில் வழங்கப்படுகிறது. சபரிமலைக்கு இருமுடி கட்டிக்கொண்டு செல்லும் பக்தர்கள் சர்க்கரையுடன் பொரியும் சேர்த்து எடுத்துச் செல்கிறார்கள்.

உலகெங்கிலும் சிற்றுண்டிகளில் பொரி கலந்து உண்கிறார்கள். வட இந்தியாவில், பேல் பூரி, சாட் போன்ற கலவை உணவு வகைகளில் பொரி முக்கிய பதார்த்தமாகப் பயன்படுகிறது. 

## தயாரிப்பு முறை
செடியிலேயே நன்கு முற்றிய நெற்கதிர்களை நீரில் சில நிமிடங்கள் ஊறவைக்கப்படுகிறது. பிறகு நீரிலிருந்து எடுத்து 8-10 மணி நேரம் உலரவைக்கப்படுகிறது. அதன் பின்னர் 190-210°செ வெப்ப நிலையில் 40-45 நிமிடங்கள் சூடான மணலுடன் சீராக வறுக்கப்படுகிறது. நெல்லின் உள்ளே அடர்ந்த மாவுப்பொருள் உள்ளது. நீரின் கொதிநிலைக்கு மேலான வெப்பத்துக்கு சுடும்போது நெல்லின் உறுதியான புறப்பொருளுக்கு உள்ளேஉயர் அழுத்த நீராவி உருவாகிறது. கூடவே மாவுப்பொருளின் மூலக்கூறுகளும் உடைந்து நீரோடு வேதி இயக்கத்தில் உருகுகிறது. இந்நிலையில் நெல் மணி வெடிக்கிறது. அப்போது உள்ளிருக்கும் மாவுப்பொருளும் புரதப்பொருளும் காற்று நிறைந்த நுரைக்கூழ்மமாகி வெளிவருகிறது. வெளிவந்த கூழ்மம் அடுத்த விநாடி  குளிர்ந்து திடமாகி மொறுமொறுப்பான  வெண்மையான பொரியாக மாறுகிறது. பின்னர் சலித்து மணலையும் உமியையும் நீக்கி பயன்பாட்டுக்கு வருகிறது. நவீன முறைகளில், மின்சமையற்கலங்களிலும் பொரிக்கப்படுகிறது.

## மேற்கோள்கள்

பகுப்பு:உணவுகள்
அறிவியலின் வரலாறு

**அறிவியல் வரலாறு ** (*History of science*)   இயற்கை உலகு மற்றும் சமூக அறிவியல் கூறுகளைக் குறித்த மாந்தர்ப் புரிதல்களின் வளர்ச்சியை ஆவணப்படுத்தும் கல்வியாகும். இருபதாம் நூற்றாண்டின் பின்பகுதி வரை, குறிப்பாக இயல்பியல் மற்றும் உயிரியல் துறைகளில், பொய் கருதுகோள்களின் மீதான மெய் கருதுகோள்களின் வெற்றியாகக் கருதப்பட்டது.  நாகரீக வளர்ச்சியின் முதன்மை அடையாளமாக  அறிவியல் கட்டமைக்கப்பட்டுள்ளது. அண்மைய பத்தாண்டுகளில், குறிப்பாக தாமசு கூனின் நூல் *த இசுட்ரக்சர் ஆஃப் சயின்டிஃபிக் ரெவலூசன்சு* (1962) தாக்கமேற்படுத்திய பின் நவீனத்துவ பார்வைகளில், போட்டி கருதுகோள்கள் அல்லது எண்ணக்கருக்கள் அறிவார்ந்த உயர்வுக்குப் போட்டியிடுவதாக அறிவியல் வரலாறு கருதப்படுகிறது. இது அடிப்படை அறிவியலையும் தாண்டி அறிவார்ந்த, பண்பாட்டு, பொருளியல் சார் மற்றும் அரசியல் தளங்களை உள்ளடக்கிய ஆட்களத்தில் போட்டி இடுகின்றது. மேற்கு ஐரோப்பாவின் கோணத்தில் அல்லாது மாறுபட்ட அறிவியல் குறித்துப் புதியதாக கவனிக்கப்படுகின்றது.

## மேற்சான்றுகள்

## வெளி இணைப்புகள்

* The official website of the International Academy of the History of Science 
* The official website of the Division of History of Science and Technology of the International Union of History and Philosophy of Science
* A History of Science, Vols 1–4 , online text
* Contributions of 20th century Women to Physics ("CWP")
* History of Science Society ("HSS") 
* The CNRS History of Science and Technology Research Center in Paris (France). This center develop different websites about history of science & tech. : Ampère and history of electricity, Lamarck : works and heritage , Buffon Online , etc. and, recently, the netvibes portal History Of Science In France 
* The official site of the Nobel Foundation. Features biographies and info on Nobel laureates
* The Institute and Museum of the History of Science in Florence, Italy
* The Royal Society, trailblazing science from 1650 to date 
* The Vega Science Trust Free to view videos of scientists including Feynman, Perutz, Rotblat, Born and many Nobel Laureates.
* Toward the Scientific Revolution  From MIT OpenCourseWare, class materials for the history of science up to and including Isaac Newton.
* Orotava Foundation for the History of Science, Canary Islands, Spain The History of Science in Spain. Free contents (books, lectures and expositions) on History of Science and digital library.
*National Center for Atmospheric Research (NCAR) Archives
* British Society for the History of Science Travel Guide.  This site is for anyone interested in visiting places with ties to the history of science, technology and medicine, anywhere in the world.

பகுப்பு:அறிவியலின் வரலாறு
பிரான்சியம் (தனிமம்)

**பிரான்சியம்** (*Francium*) என்பது **Fr** என்ற குறியீட்டையும் 87 என்ற அணுவெண்ணையும் கொண்ட ஒரு வேதித் தனிமம் ஆகும். இது ஏக-சீசியம் (*Eka-caesium*), அற்றினியம் கே (*Actinium K*) என்ற பெயர்களிலும் அழைக்கப்பட்டது. இது இரண்டாவது (சீசியத்திற்கு அடுத்ததாக) குறைந்த மின்னெதிர்த்தன்மை கொண்ட தனிமம் ஆகும். பிரான்சியம் அதிகக் கதிரியக்கம் உடைய மாழை ஆகும். இது கதிரியக்கத் தேய்வுக்குள்ளாகி, அசுற்றற்றைன், இரேடியம், இரேடன் போன்ற தனிமங்களாக மாறும். கார மாழையான இது, ஒரு வலுவளவு எதிர்மின்னியைக் கொண்டுள்ளது.

1939இல் மார்கரெட்டு பெரியால் பிரான்சில் (இதனாலேயே பிரான்சியம் என்ற பெயர் வந்தது.) பிரான்சியம் கண்டறியப்பட்டது. தொகுப்பு முறை மூலம் கண்டறியமுன்னரே இயற்கையில் கண்டறியப்பட்ட கடைசித் தனிமம் இதுவே ஆகும். ஆய்வுக்கூடங்களுக்கு வெளியே, பிரான்சியத்தைக் காண்பது மிக அரிது. பிரான்சியம்-223 ஓரிடத்தான் தொடர்ச்சியாகத் தோன்றி, தேய்வுக்குள்ளாகும் செயன்முறை இடம்பெறும் உரேனியம், தோரியம் தாதுகளில்,  இது நுண்ணிய அளவில் காணப்படுவதுண்டு. ஏதாவது ஒரு குறித்த நேரத்தில் பூவுலக மேலோட்டில் 20–30 g (ஓர் அவுன்சு) போன்ற சிறிய அளவிலேயே இது காணப்படும். பிரான்சியம்-223, பிரான்சியம்-221 தவிர்ந்த ஏனைய பிரான்சிய ஓரிடத்தான்கள் அனைத்தும் செயற்கையானவை. ஆய்வுக்கூடத்தில் மிகக்கூடிய அளவு பிரான்சியம் தொகுக்கப்பட்டது, 300000இற்கும் மேற்பட்ட பிரான்சிய அணுக்கள் கொத்தாக ஆக்கப்பட்டபோதாகும்.

## இயல்புகள்

இயற்கையாகக் காணப்படும் தனிமங்களுள் மிகவும் உறுதிகுறைந்தது பிரான்சியம் ஆகும். இதனுடைய மிகவும் உறுதியான ஓரிடத்தான் பிரான்சியம்-223ஆனது 22 நிமைய அரைவாழ்வுக் காலம் உடையது. அதேவேளை, இயற்கையாகக் காணப்படும் தனிமங்களுள் இரண்டாவது உறுதிகுறைந்த தனிமமான அசுற்றற்றைன், 8.5 மணித்தியால அரைவாழ்வுக் காலம் உடையது. பிரான்சியத்தின் எல்லா ஓரிடத்தான்களும் அசுற்றற்றைனாகவோ இரேடியமாகவோ இரேடனாகவோ தேய்வடையும். 105ஆவது தனிமம் வரையுள்ள எல்லாச் செயற்கைத் தனிமங்களை விடவும் பிரான்சியம் உறுதிகுறைந்தது.

கார மாழையான பிரான்சியத்தின் வேதி இயல்புகள் பெரும்பாலும் சீசியத்தை ஒத்தவை. இது, ஒரு வலுவளவு எதிர்மின்னியைக் கொண்டுள்ள ஒரு பாரத் தனிமம் ஆகும். கூடிய அளவு சமவலு எடையைக் கொண்டுள்ள தனிமமும் இதுவேயாகும். நீர்மப் பிரான்சியமானது (உருவாக்கப்பட்டால்) அதன் உருகுநிலையில் 0.05092 N m−1 மேற்பரப்பு இழுவையைக் கொண்டிருக்கும். பிரான்சியத்தின் உருகுநிலையானது 27&nbsp;°C (80&nbsp;°F, 300 K) அளவில் காணப்படலாம் எனக் கணிக்கப்பட்டுள்ளது. அரிதாகவே கிடைப்பதாலும் கதிரியக்கத்தின் காரணமாகவும் இதன் உருகுநிலையைத் திட்டமாகக் கூறமுடியவில்லை. எனவே, மதிப்பிடப்பட்ட கொதிநிலைப் பெறுமானமான 677 °Cஉம் (1250&nbsp;°F, 950 K) திட்டமான பெறுமானமன்று.

பௌலிங்கின் அளவிடையில் சீசியத்திற்குக் கொடுத்த அதே மின்னெதிர்த்தன்மைப் பெறுமானமான 0.7ஐயே இலின்னசு பௌலிங்கு பிரான்சியத்திற்கும் வழங்கியுள்ளார். பின்னர், சீசியத்தின் மின்னெதிர்த்தன்மைப் பெறுமானம் 0.79 எனத் திருத்தியமைக்கப்பட்டது. எனினும், பிரான்சியத்தின் மின்னெதிர்த்தன்மைப் பெறுமானத்தில் திருத்தம் மேற்கொள்வதற்கான எந்தப் பரிசோதனைத் தரவுகளும் கிடைக்கவில்லை.

## மேற்கோள்கள்

## புற இணைப்புகள்
* Francium at *[[The Periodic Table of Videos]]* (University of Nottingham)
* WebElements.com – Francium
* Stony Brook University Physics Dept.
* Scerri, Eric (2013). *A Tale of Seven Elements*, Oxford University Press, Oxford, 

பகுப்பு:தனிமங்கள்
பகுப்பு:கார உலோகங்கள்
தமிழ்ப் பிள்ளைகளுக்காக ஏற்படுத்தப்பட்ட பூமி சாஸ்திரம் முதலாம் புத்தகம்

***தமிழ்ப் பிள்ளைகளுக்காக ஏற்படுத்தப்பட்ட பூமி சாஸ்திரம் முதலாம் புத்தகம்*** என்பது 1856 ஆம் ஆண்டு தென்னிந்திய கிறித்தவ பாடசாலை நூற் சமூகத்தினரால் வெளியிடப்பட்ட ஒரு உலகப் புவியியல் பாட நூல் ஆகும்.  இது நாகர்கோவில் பகுதியில் வெளியிடப்பட்டது.  தற்போது இந்த நூலின் ஒரு பிரதி செருமனியில் ஆவணக்காப்பகம் ஒன்றில் உள்ளது.

## மேற்கோள்கள்
 

பகுப்பு:புவியியல் தமிழ் நூல்கள்
பகுப்பு:1856 தமிழ் நூல்கள்